**Zmena odpočtového a fakturačného cyklu**

**Vážení zákazníci,**

Západoslovenská vodárenská spoločnosť, a.s. (ďalej len „ZsVS, a.s.“) oznamuje, že s účinnosťou od 1. januára 2020 mení z prevádzkových dôvodov odpočtový a fakturačný cyklus.

**Od 1. januára 2020**

 **bude vykonávaný odpočet meradiel 1x ročne**

**u odberných miest, ktoré mali doteraz štvrťročný alebo polročný odpočtový cyklus.**

V praxi to znamená, že podľa harmonogramu stanoveného ZsVS, a.s., u odberateľov a producentov so štvrťročným alebo  polročným fakturačným cyklom, dôjde k zmene pri fyzickom odpočte meradla zo štvrťročnej alebo polročnej periodicity na ročnú. Súvisiaca fakturácia vodného a stočného bude od 1. januára 2020 realizovaná 1x ročne.

ZsVS, a.s. zaradila jednotlivé obce, mestá a ulice do nových harmonogramov odpočtov, ktoré si môžete pozrieť na [www.zsvs.sk](http://www.zsvs.sk).

Zároveň sa mení aj harmonogram preddavkových platieb za opakované dodávky **na 12** **mesiacov**, ktorý Vám bude poslaný spolu s vyúčtovacou faktúrou alebo osobitne v období mesiaca január 2020.

V súvislosti s prechodom na ročný odpočtový a fakturačný cyklus ZsVS, a.s. opakovane ponúka možnosť úhrady prostredníctvom **pravidelných mesačných preddavkových platieb** za opakovanédodávky vody „vodné“ a odvádzanie odpadových vôd „stočné“. Úhradu preddavkových platieb je možné realizovať formou inkasa, trvalým prevodným príkazom alebo poštovou poukážkou. Bližšie informácie k preddavkovým platbám nájdete na webovej stránke [www.zsvs.sk](http://www.zsvs.sk) a  prípadné nejasnosti Vám vysvetlia zamestnanci zákazníckych centier ZsVS, a.s., ktoré sú zriadené v miestach príslušných odštepných závodov.

**Pre obec POHRONSKÝ RUSKOV**

**je stanovený ročný odpočtový cyklus vodomerov**

**na mesiac**

**NOVEMBER**

**Tisztelt Lakosaink!**

A Nyugat-Szlovákiai Vízművek értesíti a fogyasztókat, hogy megváltozik a víz leolvasási és számlázási rendje.

Azon fogyasztóknak, kiknek eddig negyed- vagy félévente volt leolvasva a vízórájuk, **2020. január 1-től a víz leolvasása és elszámolása évente egyszer fog történni. Az évi elszámolás Oroszka Községben novemberre esik.**

Továbbá az előlegfizetési ciklus is megváltozik 12 hónapra, mely befizethető havonta banki átutalással, illetve postai utalvánnyal. További információkat a [www.zsvs.sk](http://www.zsvs.sk) weboldalon találnak.